জ্যামাইকার ভূগোল
বিচিত্রতর এক পার্বত্য অঞ্চল জ্যামাইকা ও অ্যান্টিল দ্বীপপুঞ্জের অন্যান্য দ্বীপগুলি মিলিয়ন মিলিয়ন বছর আগে সাগরে উত্থিত কিছু প্রাচীন আগ্নেয়গিরির বিবর্তিত রূপ। পানিতে নিমজ্জিত হবার পর পুরনো আগ্নেয় ও রূপান্তরী শিলার উপর চুনাপাথরের পুরু প্রলেপ পড়ে। বহু স্থানে এই চুনাপাথর স্তরের গভীরতা কয়েক হাজার ফুট। জ্যামাইকাকে তিনটি ভৌগোলিক অঞ্চলে ভাগ করা যায়: পূর্বের পার্বত্য অঞ্চল, মধ্যভাগের উপত্যকা ও মালভূমিসমূহ এবং উপকূলের সমভূমিসমূহ।